Yfir 4.000 manns dóu úr COVID-19 á Indlandi síðasta sólarhringinn og ríflega 360.000 greindust með sjúkdóminn. Staðfest dauðsföll eru þar með orðin rúmlega 258.000 talsins og smitin 23,7 milljónir, samkvæmt opinberum tölum heilbrigðisráðuneytisins. Skráningum er þó víða ábótavant í víðfemu og fjölmennu landinu og líklegt að hvort tveggja dauðsföll og smit séu mun fleiri í raun. Stökkbreytt afbrigði kórónuveirunnar, sem kallað hefur verið indverska afbrigðið, virðist smitast hraðar á milli fólks svo þessi önnur bylgja kórónuveirunnar reynist enn illviðráðanlegri en sú fyrri.
Staðfest dauðsföll vegna Covid-19 eru nú orðin fleiri en 258 þúsund á Indlandi. Yfir 4.000 manns dóu úr sjúkdómnum þar í landi síðastliðinn sólarhring.